Nureddin At Sliman : Tirza ɣer uɣbalu n wawal
Nureddin At Sliman : Tirza ɣer uɣbalu n wawal
Yenna wawal i wawal: ini-d awal ! Dɣa awal inuda awal yenna :
Am wakken d amacahu
Sefraɣ di tlesdit n wagu
Lemmaɣ-d ameslay d usti
Aẓetta yes-sen ad ten-ger
Sutreɣ tarigla i yigenni
Rniɣ-d afeggag d itri
Aggur d aeekaz n yilmi
Cebḥeɣ-t d tislit n unẓar
Yuɣal wawal ɣer wawal, akken ad yawi sser n wawal ɣer At Wawal imir yuɣwes :
Medden ur d-ttnekkaren
Alamma ukin
Nekni ur d-nettaki
Alamma nekker
Mi d-nettkaki
Ayen nekker
Dɣa ur d-nettaki
Alamma tekka ger-nneɣ !
Yenna-d wawal, yenɣel-d d isefra. Isefra igan udem i leḥmala, i leḥnana. Isefra n Nureddin kkan-d deg uɣbalu n nmara akken i d-rẓen aɣrab n lmerta.
Ufiɣ-kem
Γef wudem n ugrud
Γef yimi n tislit
Di tmuɣli n win yesselqafen
Tettiliḍ d :
D ɛdawat yessazalen amru
D awal i izereen asefru
D asirem ur nfennu
Imeslayen ɣer Nureddin, uzzlen ɣef yiles, neǧren tiregwa, kuften deg wallaɣ. Ttemḍeggaren, ttemhuccun, imir deg yimi-s ttuɣalen d tafat, d tezdeg :
Awal-iw d times
Limer ad yeffeɣ iles
Ad yerr awal d aɣebbar
Luffan ad t-yettwaqqes
I dduḥ ad yeɣwiwes
Ayɣer talalit ayɣer ?
Nekk d akli
D amdan yettaɣ uṣurdi
Nekk d amɣid
D argaz i iteddun s lqid
Awlen n Nureddin, ttawin ɣer tmusni. Ḥuǧǧen-d ɣer Si Mḥend u Mḥend, wwin-d seg Yusef Uqasi, rzan ɣer luḍyat n ccbaḥa d thuski, sulfen i Muḥya d Ben Muḥemmed, zedɣen deg usqif n ṭṭmana.
Ay asmi akken
Teẓleḍ tikti !
A macahu :
Γef kra akken
Γilen ttilin
Meena cuban
Fuken ass-agi
Deg uẓekka dermen
Anwa wigi ?
A wi d atmaten !
Ay asmi akken
Teẓleḍ tikti !
Zzin wawalen, slalen-d lewqam, rran-d aseḍru n tmusni yeldin allen, tin yeksan lxiq i kra n win ixaqen, tin yefsin lqid i win yettwakeblen, tin yemmalen abrid i kra n win yebɣan abrid ɣer yemdanen.
A. S. Hamid
revenir à la rubrique "Tamazight"
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn vec_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn